《次韵和颍昌叶翰林 其二 同许学士亢宗干誉汎舟潩水》
宋代·程俱

嗟我一寸筳，登公五言城。时窥锦囊句，似发黄钟声。

闭门得长哦，有酒或细倾。谁云千里隔，回薄万古情。

驾言从公游，上马短策横。尘缨缚我急，有足安得行。

何当来上都，既见心始平。为公赋三秋，寤叹空营营。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。